
ΤΕΥΧΟΣ ΔΕΥΤΕΡΟ 


Αρ 


. Φύλλου 2238 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Συμπλήρωση και τροποποίηση των πινάκων ναρ¬ 
κωτικών ουσιών του ν. 3459/2013, όπως τροπο¬ 
ποιήθηκε και ισχύει με το ν. 4139/2013. 

2 Καθορισμός απογευματινής υπερωριακής και νυ¬ 
χτερινής απασχόλησης εργασίμων ημερών και 
νυχτερινής και ημερήσιας απασχόλησης κατά τις 
Κυριακές και Εξαιρέσιμες ημέρες για το προσωπικό 
που υπηρετεί στις Ειδικές Αποκεντρωμένες Υπηρε¬ 
σίες, στις Περιφερειακές Υπηρεσίες καθώς και σε Δι¬ 
ευθύνσεις της Κεντρικής Υπηρεσίας της Γεν. Δ/νσης 
Φορολογικής Διοίκησης για το Β'εξάμηνο 2017. 


ΑΠΟΦΑΣΕΙΣ 

Αριθμ. Γ5γ οικ. 49690 (1) 

Συμπλήρωση και τροποποίηση των πινάκων ναρ¬ 
κωτικών ουσιών του ν. 3459/2013, όπως τροπο¬ 
ποιήθηκε και ισχύει με το ν. 4139/2013. 

ΟΙ ΥΠΟΥΡΓΟΙ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ - ΥΓΕΙΑΣ 

Έχοντας υπόψη: 

1 .Τις διατάξειςτων άρθρων 1,2,5 και 7 του ν. 4139/2013 
"Νόμος περί εξαρτησιογόνων ουσιών και άλλες διατά¬ 
ξεις" (ΦΕΚ 74/Α720-03-2013) και του άρθρου 1 παρ. 2 του 
ν. 3459/2006 "Κώδικας Νόμων για τα Ναρκωτικά (Κ.Ν.Ν.)" 
(ΦΕΚ 103/Α725-05-2006). 

2. Τις διατάξεις του άρθρου 1 τουπ.δ. 148/2007 "Κω¬ 
δικοποίηση των διατάξεων κανονιστικών διαταγμάτων 
και κανονιστικών υπουργικών αποφάσεων της εθνικής 
νομοθεσίας για τα ναρκωτικά" (ΦΕΚ 191 /Α710-08-2007). 

3. Τις διατάξεις του άρθρου 21 παρ. 3.γεδ. γγ του π.δ. 
υπ'αριθμ. 106/2014(ΦΕΚ 173/Α728-08-2014) "Οργανι¬ 
σμός του Υπουργείου Υγείας." όπως ισχύει. 

4. Το π.δ. 73/23-09-2015 (ΦΕΚ 116/τ.Α72015) Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών. 

5. Το π.δ. 125/05-11 -2016 (ΦΕΚ 210Λ.Α72016) Διορισμός 
Υπουργών, Αναπληρωτών Υπουργών και Υφυπουργών. 

6. Την υπ' αριθ. Αΐβ/Γ.Π. οικ.4270/19-1-2017 (ΑΔΑ: 
ΩΜ75465ΦΥΟ-82Ξ) υπουργική απόφαση "Μεταβίβαση 
αρμοδιοτήτων στο Γενικό Γραμματέα Δημόσιας Υγείας". 


7. Τις διατάξεις του ν. 4320/2015 (ΦΕΚ 29/τ.Α'/2015) 
"Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις". 

8. Το από 20-03-2017 ηλεκτρονικό μήνυμα και το 
από 04-05-2017 υπηρεσιακό σημείωμα από το γραφείο 
Υπουργού προς την Επιτροπή Ναρκωτικών. 

9. Τις ακόλουθες γνωμοδοτήσεις της Επιτροπής Ναρ¬ 
κωτικών: 

■ 13η Συνεδρίαση στις 07-07-2015 (θέμα 5°) 

• 2η Συνεδρίαση στις 23-02-2016 (θέμα 10°) 

• 5η Συνεδρίαση στις 20-09-2016 (Θέμα 6°) 

• 7η συνεδρίαση στις 29-11-2016 (Θέμα 17°) 

• 4η Συνεδρίαση στις 25-04-2017 (θέμα 2° β) 

• 5η Συνεδρίαση στις 16-05-2017 (θέμα 2° β) 

10. Την παρ. 2 του α. 20 του ν. 2690/1999 (Κώδικας 
Διοικητικής Διαδικασίας). 

11. Το εύλογο χρονικό διάστημα, το οποίο έχειπαρέλ- 
θει από την κατάθεση του αιτήματοςτου Υπουργού Υγεί¬ 
ας προς την Επιτροπή Ναρκωτικών και το γεγονός ότι η 
Επιτροπή Ναρκωτικών στην από 16-05-2017 συνεδρία¬ 
ση της επιφυλάχθηκε να απαντήσει επί του αιτήματος 
"μετά την έκδοση των σχετικών αξιολογήσεων από την 
Επιτροπή Ναρκωτικών των Ηνωμένων Εθνών, εντός του 
επόμενου έτους", σύμφωνα με την παρ. 4 του άρθρου 
20 του ν. 2690/1999 (Κώδικας Διοικητικής Διαδικασίας). 

12. Το γεγονός ότι η κατάταξη των ναρκωτικών ουσι¬ 
ών στους αντίστοιχους πίνακες του ν. 3459/2006 και η 
προσθήκη, αφαίρεση και μεταφορά αυτών σε διαφο¬ 
ρετικό πίνακα (παρ. 4 άρθρου 1 του ν. 4139/2013) είναι 
αποκλειστική αρμοδιότητα της εθνικής έννομης τάξης, 
σε συμφωνία με τις διεθνείς συμβάσεις του ΟΗΕ και τις 
βασικές αρχές που αυτές θέτουν. 

13. Το γεγονός ότι η πρόταση της Επιτροπής Ναρκωτι¬ 
κών, όπως διατυπώθηκε ύστερα από την από 16-05-2017 
συνεδρίαση της, έρχεται σε αντίθεση με την ρητά διατυ¬ 
πωμένη θέσηςτηςγιατο ίδιο ζήτημα στην από 23-02-2016 
συνεδρίασή της. 

14. Το γεγονός ότι η από 16-05-2017 πρόταση της 
Επιτροπής Ναρκωτικών, δεν είναι σύμφωνη με το ισχύ- 
ον πλαίσιο όπως αυτό ρυθμίζεται από τους νόμους 
3459/2006 και 4139/2013 δεδομένου ότι οι πίνακες ναρ¬ 
κωτικών ουσιών του ν. 3459/2006 περιλαμβάνουν ουσίες 
(παρ. 2, άρθρου 1 ν. 3459 /2006) και όχι "τυποποιημένα 
φαρμακευτικά ιδιοσκευάσματα". 

15. Το από 22/02/2017 κατατεθειμένο στον Υπουργό 
Υγείας πόρισμα της Ομάδας Εργασίας που συστήθηκε 
με σκοπό την αποτίμηση της σύγχρονης εμπειρίας και 
της υφιστάμενης νομοθεσίας, αναφορικά με την ιατρική 
χρήση της κάνναβης και την κατάθεση προτάσεων για 
τη δημιουργία κανονιστικού πλαισίου που θα ρυθμίζει 
το ζήτημα. 

16. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού οικονομικού έτους 2017, όσο και σε 
βάρος του προϋπολογισμού του Εθνικού Οργανισμού 
Φαρμάκων (Ε.Ο.Φ.), σύμφωνα με την αρ. 48268/26-06- 
2017 εισήγηση της Γενικής Διεύθυνσης Οικονομικών 
Υπηρεσιών, αποφασίζουμε: 

Α.Τη μεταφορά της κάνναβης και της ρητίνης της, από 
τον Πίνακα Α στον Πίνακα Β του ν. 3459/2006 (ΦΕΚ103 Α), 
όπως τροποποιήθηκε και ισχύει με το ν. 4139/2013. 

Β.Τη μεταφοράτηςουσίαςΝαμπιλόνηςαπότονπίνακαΑ 
στον πίνακα Β, του άρθρου 1, παρ. 2, του ν. 3459/2006 
(ΦΕΚ 103/Α'), όπως τροποποιήθηκε και ισχύει με το 
ν. 4139/2013. 

Γ. Αντικαθίστανται τα τελευταία εδάφια του πίνακα Α 
(νούμερο 60), του πίνακα Β (νούμερο 13), του πίνα¬ 
κα Γ (νούμερο 134) του πίνακα Δ (νούμερο 77) του 
ν. 3459/2006 (ΦΕΚ 103 Α), όπως τροποποιήθηκε και 
ισχύει με το ν. 4139/2013, ως εξής: 

"Τα άλατα και τα ισομερή αυτών, τα οποία εμφανίζουν 
σαφή εξαρτησιογόνο δράση και μπορούν να αποτελέ- 
σουν σημαντικό κίνδυνο για τη Δημόσια Υγεία, εκτός εάν 
ορίζεται διαφορετικά σε άλλη διάταξη.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2017 

Οι Υπουργοί 

Δικαιοσύνης, Διαφάνειας 
και Ανθρωπίνων 

Δικαιωμάτων Υγείας 

ΣΤΑΥΡΟΣ ΚΟΝΤΟΝΗΣ ΑΝΔΡΕΑΣ ΞΑΝΘΟΣ 


Αριθμ. Α.Τ.Δ. Α 109826 7 ΕΞ 2017 (2) 

Καθορισμός απογευματινής υπερωριακής και νυ¬ 
χτερινής απασχόλησης εργασίμων ημερών και 
νυχτερινής και ημερήσιας απασχόλησης κατά τις 
Κυριακές και Εξαιρέσιμες ημέρες για το προσω¬ 
πικό που υπηρετεί στις Ειδικές Αποκεντρωμένες 
Υπηρεσίες, στις Περιφερειακές Υπηρεσίες καθώς 
και σε Διευθύνσεις της Κεντρικής Υπηρεσίας της 
Γεν. Δ/νσης Φορολογικής Διοίκησης για το Β' εξά¬ 
μηνο 2017. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις του κεφαλαίου Α' (άρθ. 1-43) «Σύ¬ 
σταση Ανεξάρτητης Αρχής Δημοσίων Εσόδων» του 


ν. 4389/2016 (Α'/94) «Επείγουσες διατάξεις για την 
εφαρμογή της συμφωνίας δημοσιονομικών στόχων και 
διαρθρωτικών μεταρρυθμίσεων και άλλες διατάξεις». 

2. Τις διατάξεις του άρθρου 20 του ν. 4354/2015 
(Α7176) σε συνδυασμό με τις διατάξεις του άρθρου 
16 του ν. 3205/2003 (Α7297) όπως τροποποιήθηκε και 
ισχύει. 

3. Την από 31-12-2011 Πράξη Νομοθετικού Περιεχο¬ 
μένου (Α7268) η οποία κυρώθηκε με το άρθρο δεύτερο 
του ν. 4047/2012 (Α731). 

4. Τις διατάξεις του ν. 4270/2014 (Α7143) «Αρχές Δη¬ 
μοσιονομικής Διαχείρισης και Εποπτείας (ενσωμάτωση 
της οδηγίας 011/85/ΕΕ) -Δημόσιο Λογιστικό και άλλες 
διατάξεις». 

5. Τις διατάξεις της παρ. 3 του αρθ. 19 του ν. 4223/2013 
(Α7287) και ειδικότερα του άρθρου 41 αυτού σε συνδι- 
ασμό με το τελευταίο εδάφιο της υποπερ. γ'της περ. 3 
της υποπαραγράφου ε.2 της παρ. ε του άρθρου πρώτου 
του ν.4093/2012 (Α'222) και της παρ. 8 του άρθρου 30 
του ν.3296/2004 (Α'253). 

6. Τις διατάξεις της υπ' αριθ. Δ.ΟΡΓ.Α.1036960 
ΕΞ2017/10-3-2017 (Β7968) απόφασης του Διοικητή της 
Α.Α.Δ.Ε. «Οργανισμός της Ανεξάρτητης Αρχής Δημοσίων 
Εσόδων». 

7. Το π.δ. 80/2016 (Α' 145) «Ανάληψη υποχρεώσεων 
από τους διατάκτες». 

8. Το π.δ. 69/2015 (ΑΊ13) «Διορισμόςτου ΑλεξίουΤσι- 
πρα του Παύλου ως Πρωθυπουργού». 

9. Την υπ' αριθ. 1/20-1-2016 (18/Τ.Υ.Ο.Δ.Δ) Πράξη 
Υπουργικού Συμβουλίου περί διορισμού Γενικού Γραμμα¬ 
τέα της Γενικής Γραμματείας Δημοσίων Εσόδων, σε συν¬ 
δυασμό με την παρ. 10 του άρθρου 41 του ν. 389/2016. 

10. Την υπ' αριθ. Δ6Α 1015213 ΕΞ2013/28-1 -2013 
(Β'/130 και Β7372) απόφαση του Υπουργού Οικονομικών 
και του Υφυπουργού Οικονομικών «Μεταβίβαση αρμοδι¬ 
οτήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών» και 
την υπ'αριθ. Δ6Α 1145867 ΕΞ2013/25-9-2013 (Β72417) 
απόφαση του Υπουργού Οικονομικών «Μεταβίβαση αρ¬ 
μοδιοτήτων στον Γενικό Γραμματέα της Γενικής Γραμμα¬ 
τείας Δημοσίων Εσόδων του Υπουργείου Οικονομικών», 
όπως τροποποιήθηκαν, συμπληρώθηκαν και ισχύουν, σε 
συνδυασμό με τις διατάξεις της περ. α'της παρ. 3 του 
αρθρ. 41 του ν. 4389/2016 (Α'/94), όπως ισχύουν. 

11. Το γεγονός ότι υφίσταται ανάγκη παροχής εργα¬ 
σίας πέρα από το κανονικό ωράριο, υπαλλήλων υπηρε¬ 
σιών της Γενικής Δ/νσης Φορολογικής Διοίκησης, όπως 
τεκμηριώνεται με το αρ. πρωτ. Γ.Δ.Φ.Δ.1076409 ΕΞ2017/ 
18-5-2017 έγγραφο του Προϊσταμένου της Γενικής Δ/νσης 
Φορολογικής Διοίκησης. 

12. Την υπ' αριθ. πρωτ. Δ.Π.Δ.Α. Α.Α.Δ.Ε. Α1091004 
ΕΞ2017 βεβαίωση ύπαρξης πίστωσης στον Ε.Φ. 23-180 
στους ΚΑΕ 0511 και 0512, οικ. έτους 2017, για την κά¬ 
λυψη δαπάνης για υπερωριακή απασχόληση κατά το 
Β' εξάμηνο 2017, των υπαλλήλων που υπηρετούν στις 
Ειδικές Αποκεντρωμένες Υπηρεσίες, στις Περιφερεια¬ 
κές Υπηρεσίες καθώς και σε Διευθύνσεις της Κεντρικής 
Υπηρεσίας της Γενικής Δ/νσης Φορολογικής Διοίκησης. 

13. Το γεγονός ότι από την παρούσα απόφαση προ- 

καλείται δαπάνη ύψους 1.045.000,00 € ΕΥΡΩ σε βάρος 
του Κρατικού Προϋπολογισμού οικονομικού έτους 2017, 
η οποία θα καλυφθεί από τις εγγεγραμμένες πιστώσεις 
Ειδ. Φορέα 23-180: Κ.Α.Ε. 0511 και 0512, όπου υπάρχουν 
εγγεγραμμένες πιστώσεις ύψους 600.000,00 ΕΥΡΩ και 
445.000,00 ΕΥΡΩ αντίστοιχα, σύμφωνα με την αριθμ. 
πρωτ. Δ.Π.Δ.Α. Α.Α.Δ.Ε. Α1091004 ΕΞ2017 βεβαίωση της 
Δ/νσης Προϋπολογισμού & Δημοσιονομικών Αναφορών 
περί ύπαρξης της σχετικής πίστωσης, αποφασίζουμε: 

Καθορίζουμε τις ώρες υπερωριακής απασχόλησης 
υπαλλήλων που υπηρετούν στις Ειδικές Αποκεντρω¬ 
μένες Υπηρεσίες, στις Περιφερειακές Υπηρεσίες καθώς 
και σε Διευθύνσεις της Κεντρικής Υπηρεσίας της Γενικής 
Διεύθυνσης Φορολογικής Διοίκησης της Ανεξάρτητης Αρ¬ 
χής Δη μοσίων Εσόδων για το Β' εξάμηνο 2017 καθ' υπέρ¬ 
βαση της εβδομαδιαίας υποχρεωτικής εργασίας, ως εξής: 

I. Απογευματινή υπερωριακή εργασία (ΚΑΕ 0511): 

α) Για 6.895 υπαλλήλους που υπηρετούν στις Περι¬ 
φερειακές Υπηρεσίες της Γενικής Διεύθυνσης Φορολο¬ 
γικής Διοίκησης (Δ.Ο.Υ) σύνολο 85.133 ώρες και ποσό 
510.800,00 Ευρώ. 

β) Για 508 υπαλλήλους που υπηρετούν στις Ειδικές 
Αποκεντρωμένες Υπηρεσίες της Γενικής Διεύθυνσης 
Φορολογικής Διοίκησης σύνολο 8.533 ώρες και ποσό 
51.200,00 Ευρώ 

γ) Για 328 υπαλλήλους που υπηρετούν στις Κεντρικές 
Υπηρεσίες Γενικής Διεύθυνσης Φορολογικής Διοίκησης 
σύνολο 6.334 ώρες και ποσό 38.000,00 Ευρώ. 

II. Νυκτερινή υπερωριακή εργασία και ημερήσια και 
νυχτερινή εργασία κατά τις Κυριακές και εξαιρέσιμες 
ημέρες (ΚΑΕ 0512) 

α) Για 6.046 υπαλλήλους που υπηρετούν στις Περι¬ 
φερειακές Υπηρεσίες (Δ.Ο.Υ.) της Γενικής Διεύθυνσης 


Φορολογικής Διοίκησης (Δ.Ο.Υ.) σύνολο 55.250 ώρες 
και ποσό 442.000,00 Ευρώ. 

β) Για 71 υπαλλήλους που υπηρετούν στις Ειδικές Απο¬ 
κεντρωμένες Υπηρεσίες της Γενικής Διεύθυνσης Φορο¬ 
λογικής Διοίκησης σύνολο 375 ώρες και ποσό 3.000,00 
Ευρώ. 

Η κατανομή των ωρών της υπερωριακής κ.λ.π. εργα¬ 
σίας κατά υπηρεσία και κατά μήνα γίνεται με απόφαση 
του Γενικού Διευθυντή Φορολογικής Διοίκησης. 

Η υπερωριακή απασχόληση εκάστου υπαλλήλου δεν 
θα υπερβαίνει κατά το Β' εξάμηνο 2017: α) τις 120 ώρες 
απογευματινής υπερωριακής εργασίας, β) τις 96 ώρες 
νυχτερινής υπερωριακής εργασίας και γ) τις 96 ώρες ερ¬ 
γασίας κατά τις Κυριακές και εξαιρέσιμες ημέρες, πέραν 
του κανονικού ωραρίου εργασίας. 

Η συγκρότηση συνεργείων υπερωριακής κ.λπ. εργασί¬ 
ας και η περιγραφή των συγκεκριμένων εργασιών που θα 
πραγματοποιηθούν θα γίνεται με αποφάσεις των Προ¬ 
ϊσταμένων των Οργανικών Μονάδων, οι οποίοι βεβαι¬ 
ώνουν την πραγματοποίηση της ως άνω υπερωριακής 
εργασίας. Οι αποφάσεις αυτές θα κοινοποιούνται στη 
Γενική Διεύθυνση Φορολογικής Διοίκησης. 

Στην ανωτέρω υπερωριακή εργασία μπορούν να με¬ 
τέχουν περισσότεροι υπάλληλοι καθώς και αποσπασμέ- 
νοι, εντός του ανωτέρω συνολικού αριθμού ωρών που 
εγκρίνονται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2017 

Ο Διοικητής 

ΓΕΩΡΓΙΟΣ ΠΙΤΣΙΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2238/29.06.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ·^ 

Πληροφορίες σχετικά με την λειτουργία 
της ιστοσελίδας: ΗβΙράεεΚ.θΐ^οΙ.ς 1, 
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
νν6ΐ>ΐη3$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 

























